Λιμβουργία (Βέλγιο)

Η Λιμβουργία (ολλανδικά: Limburg‎‎, γαλλικά: Limbourg‎‎, λιμβουργιανά: Limbörg‎‎) είναι η ανατολικότερη επαρχία της Φλάνδρας (που είναι μία από τις τρεις περιοχές του Βελγίου), και βρίσκεται δυτικά του ποταμού Μεύση. Συνορεύει με την Ολλανδία και τις βελγικές επαρχίες Λιέγη, Φλαμανδική Βραβάντη και Αμβέρσα. Έχει έκταση 2.414 χλμ² και χωρίζεται σε τρία διαμερίσματα (ολλανδικά: arrondissementen‎‎) που περιέχουν 44 δήμους. Έχει πληθυσμό 899.586 κατοίκους (εκτίμηση 2024) και πρωτεύουσά της είναι η Άσσελτ. Η Λιμβουργία διασχίζεται από το Κανάλι Άλμπερτ, και έχει υπάρξει ιστορικά μεγάλη ανθρακωρυχική περιοχή. Το μεγαλύτερο μέρος της Λιμβουργίας περιλαμβανόταν στην πριγκηπική-επισκοπή της Λιέγης μέχρι το 1792, και ήταν μέρος της Ολλανδικής επαρχίας της Λιμβουργίας από το 1815 μέχρι το 1839. Ο «επίσημος» ύμνος της περιοχής της Λιμβουργίας και στο Βέλγιο και στην Ολλανδία είναι ο In 't Bronsgroen Eikenhout. Παραπομπές Δείτε επίσης Λιμβουργιανή γλώσσα Εξωτερικοί σύνδεσμοι Πολυμέσα σχετικά με το θέμα Λιμβουργία (Βέλγιο) στο Wikimedia Commons